José María Yturralde, reconegut artista d'Alboraia, Premi Nacional d'Arts Plàstiques
15 de juliol de 2022

José María Yturralde, resident en l'horta d'Alboraia des de fa anys on ha creat gran part de la seua obra, ha sigut guardonat amb un dels distintius dels Premis Nacionals de Cultura 2020, una edició que va ser posposada per la pandèmia COVID-19. D'aquesta manera, el reconegut artista s'ha fet amb la categoria d'Arts Plàstiques d'aquesta iniciativa amb la qual el Ministeri de Cultura i Esport distingeix a personalitats d'aquest sector.

El rei Felip VI i la reina Letizia han fet lliurament dels premis en el Claustre del Museu Nacional del Prado, en una jornada en la qual també ha intervingut Miquel Iceta, ministre de Cultura i Esport. Yturralde comparteix, així, reconeixement amb altres tres persones valencianes i amb un total de 28 guardonats.

L'alcalde d'Alboraia, Miguel Chavarría, ha donat l'enhorabona a l'artista en nom d'Alboraia, destacant "l'orgull del poble a ser escenari de la creació cultural de la seua trajectòria". En aquesta línia, una de les línies principals de l'Ajuntament, comenta el primer edil, "és la de promocionar als nostres artistes locals".

José María Yturralde està molt lligat a la vida social i cultural d'Alboraia. No sols crea gran part de les seues obres en l'estudi que té en el municipi, sinó que també participa activament en les activitats de l'Ajuntament. De fet, demà formarà part del jurat professional del Concurs de pintura a l'aire lliure 'Pinta al carrer', una novena edició que se celebrarà durant les Festes de la Verge del Carmen de Port Saplaya.